**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Joseph P. Flaherty** (1941–2024) var en amerikansk-canadisk komiker og skuespiller. Han er best kjent for sitt arbeide på den canadiske situasjonskomedie *SCTV* fra 1976 til 1984, og som Harold Weir i *Freaks and Geeks* fra 1999 til 2000. Han var også dommer i programmet *The Second City's Next Comedy Legend*.

Liv og virke
------------

### Bakgrunn

Han ble født Joseph O'Flaherty i Pittsburgh i Pennsylvania i USA; han var det eldste av syv barn. Faren hans var produksjonsmedarbeider i Westinghouse Electric og var av irsk bakgrunn, moren var av italiensk bakgrunn.

Flaherty tjenestegjorde i United States Air Force i fire år før han ble involvert i teaterforestillinger.

### Karriere

Han flyttet til Chicago hvor han startet sin karriere med å spille komedier med Second City Theater som Joe O'Flaherty. Etter syv år i Chicago flyttet han til Toronto for å hjelpe til med å etablere teatertroppen Toronto Second City. I løpet av disse år var han en av de opprinnelige forfattere på SCTV, hvor han tilbragte åtte år i showet og spilte karakterer som Big Jim McBob, grev Floyd/Floyd Robertson og stasjonseier Guy Caballero, som ble kjørt rundt i en rullestol simpelthen på grunn av at det ville gi ham «respekt».[]

Andre Flaherty-karakterer omfatter talkshowverten Sammy, Vic Arpeggio, Norman Gorman, samt den nærsynte tv-verten Hugh Betcha og eks-fangen Rocco.[]

SCTV innstilte sin produksjon i 1984.

Flaherty hadde en mindre rolle i *Back to the Future Part II* i 1989. 

I 1999 begynte Flaherty i *Freaks and Geeks,* en NBC-dramakomedie hvor han spilte Harold Weir, far til to tenåringer. Serien varte én sesong. Han hadde opptredener i CBS-situasjonskomedien *The King of Queens* som fader McAndrew.

Flahertys brødre er komedieforfatterne David og Paul Flaherty (sistnevnte er skribent på SCTV). Han fikk en datter og en sønn, Gudrun og Gabriel Flaherty.[]

I den åttende sesong av *Family Guy* spilte Flaherty Western Union Man.[]

I februar 2024 bekjentgjorde Martin Short på sosiale medier at Flaherty var alvorlig syk, med datteren Gudrun som eneste omsorgsperson. Short meddelte at det søktes om bidrag for å betale for hans omsorg.

Joe Flaherty døde den 1. april 2024 i en alder av 82 år, etter en kort tids sykdom.

Referanser
----------

1. ↑   Discogs, Discogs artist-ID 2137607, besøkt 9. oktober 2017[Hentet fra Wikidata]
2. ↑   The Canadian Encyclopedia, Canadian Encyclopedia artikkel-ID joe-flaherty, besøkt 9. oktober 2017[Hentet fra Wikidata]
3. ↑   www.hollywoodreporter.com[Hentet fra Wikidata]
4. ↑   hollywoodlife.com[Hentet fra Wikidata]
5. 1 2 3  Hampson, Sarah (24. juli 2004). «The worrier in the comic mask». *The Globe and Mail*.
6. ↑  Holpuch, Amanda (2. april 2024). «Joe Flaherty, 'SCTV' and 'Freaks and Geeks' Actor, Dies at 82». *The New York Times*.
7. ↑  Holmes, Martin (2. april 2024). «Joe Flaherty Dead: ‘Freaks & Geeks’ Star Dies at 82». *Hollywood Life*.
8. ↑  «‘SCTV’ star, comedian Joe Flaherty dies following illness, daughter says». *CityNews Toronto*. Canadian Press. 2. april 2024.
9. ↑  «Adam Sandler, Martin Short, More Mourn Joe Flaherty: The ‘Funniest Man’». Rolling Stone.

Eksterne lenker
---------------

* (en) Joe Flaherty på Internet Movie Database Rediger på Wikidata

* (en) Joe Flaherty hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Canadian Encyclopedia **·** WikiTree **·** VIAF **·** LCCN **·** ISNI **·** BNF **·** BNF (data) **·** MusicBrainz **·** Discogs
 |